कारोदा टंकी विवाद गर्माया, दूसरे पक्ष ने भी दिया ज्ञापन
ग्राम कारोदा में पेयजल टंकी निर्माण में व्यक्तिगत स्वार्थ को लेकर की जा रही खिलाफत के विरोध में गुरुवार को दूसरे पक्ष के ग्रामीणों ने भी एसडीएम के नाम ज्ञापन नायब तहसीलदार राकेश सस्तिया को दिया। ज्ञापन में बताया पंचायत प्रतिनिधियों एवं कतिपय लोगों द्वारा सरकारी स्कूल परिसर में पेयजल टंकी बनाने के लिए दबाव डाला जा रहा है जो कि गांव एवं स्कूल के हित में नहीं है। जमीन सरकारी स्कूल के आधिपत्य में होने से स्कूल प्रबंधन भी आपत्ति दर्ज करा चुका है। टंकी निर्माण के लिए पीएचई द्वारा जो जगह का चयन किया है वह गांव की ऊंचाई पर होने से ग्रामीणों को अच्छे दबाव से पेयजल उपलब्ध हो सकेगा।
गौरतलब है 90 हजार लीटर क्षमता की पेयजल टंकी पर 33.44 लाख रुपए खर्च होंगे। इसका भूमिपूजन मंगलवार को विधायक ने ग्रामीणों एवं अफसरों की मौजूदगी में किया था। वाचन सीताराम धाकड़ ने किया। भाजपा ग्रामीण मंडल अध्यक्ष गजेंद्रसिंह डोडिया, नगर अध्यक्ष मनोज ऊंटवाल, मोहन पटेल, राजेश टेलर सहित बड़ी संख्या में ग्रामीण मौजूद थे।
बदनावर . ग्रामीणों ने एसडीएम के नाम नायब तहसीलदार को ज्ञापन सौंपा।
hin_Deva hin_Deva hin_Deva awa_Deva